b'\n_START_ARTICLE_\nBugarski narodni preporod\n_START_SECTION_\nTijek preporoda\n_START_PARAGRAPH_\nBugarski narodni preporod obi\xc4\x8dno se dijeli u tri razdoblja. Rano razdoblje trajalo je od 1762. do po\xc4\x8detka 19. stolje\xc4\x87a, srednje razdoblje od reformi Osmanskoga Carstva 1820-ih do 1850-ih i Krimskoga rata, a kasno razdoblje od Krimskoga rata do oslobo\xc4\x91enja Bugarske 1878._NEWLINE_Bugarski povjesni\xc4\x8dari imali su razli\xc4\x8dita mi\xc5\xa1ljenja o stvarnom datumu po\xc4\x8detka preporoda. Dok se isprva po\xc4\x8detak preporoda izjedna\xc4\x8davao s po\xc4\x8detkom drugog razdoblja, kasnije je Marin Drinov ukazao na va\xc5\xbenost Pajsijeva djela, dok su poneki povjesni\xc4\x8dari i\xc5\xa1li tako daleko da po\xc4\x8detak preporoda smjeste \xc4\x8dak na po\xc4\x8detak 17. stolje\xc4\x87a.\n_START_SECTION_\nGlavne zna\xc4\x8dajke preporoda\n_START_PARAGRAPH_\nBugarski narodni preporod ostavio je bogatu knji\xc5\xbeevnu ba\xc5\xa1tinu, a osobito se isti\xc4\x8du knji\xc5\xbeevnici Ivan Vazov i Hristo Botev koji su bili glavni inspiratori bugarske borbe za neovisnost i za crkvenu autonomiju od gr\xc4\x8dke Crkve. Cilj je bio oslobo\xc4\x91enje \xc5\xa1kolstva i kulture od gr\xc4\x8dkoga utjecaja, putem oblikovanja vlastite duhovne i materijalne kulture. To je dovelo i do \xe2\x80\x9eTravanjskoga ustanka\xe2\x80\x9c iz travnja i svibnja 1876. protiv osmanske vlasti i kona\xc4\x8dnog oslobo\xc4\x91enja Bugarske dvije godine kasnije._NEWLINE_Zna\xc4\x8dajne promjene unutar bugarskoga dru\xc5\xa1tva, sloboda ekonomske inicijative, kao i vjerska sloboda, omogu\xc4\x87ile su oblikovanje bugarske nacije i njezinih etni\xc4\x8dkih granica u Meziji, Tra\xc4\x8dkoj i Makedoniji.'